**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K ORGANIZACIJI ŠTEVILA ODDELKOV IN SISTEMIZACIJI DELOVNIH MEST V VRTCU PRI OŠ LUCIJANA BRATKOVIČA BRATUŠA RENČE**

*PRAVNA PODLAGA:*

* Pravilnik o normativih in kadrovskih pogojih za opravljanje dejavnosti predšolske vzgoje (Uradni list RS, št. 27/14, 47/17 in 43/18)
* Zakon o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO in 55/17)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Tarik Žigon, župan

*PRIPRAVLJALEC:*

Župan, občinska uprava

*OBRAZLOŽITEV:*

Osnovna šola Lucijana Bratkoviča Bratuša Renče je na Občino Renče-Vogrsko dne 9. 6. 2020 vložila vlogo za izdajo soglasja k organizaciji in števila oddelkov ter sistemizaciji delovnih mest v vrtcu pri OŠ Lucijana Bratkoviča Bratuša Renče v šolskem letu 2020/2021.

*RAZLOGI ZA SPREJETJE SKLEPA:*

33. člen Pravilnika o normativih in kadrovskih pogojih za opravljanje dejavnosti predšolske vzgoje določa, da vrsto in število oddelkov ter število otrok v oddelku določi vrtec v soglasju z lokalno skupnostjo, ustanoviteljico vrtca. Oddelke se oblikuje pred začetkom šolskega leta za celotno šolsko leto.

*OCENA STANJA:*

**I. Oblikovanje oddelkov vrtca**

Iz predloga OŠ Lucijana Bratkoviča Bratuša Renče izhaja, da je potrebno tudi v šolskem letu 2020/2021 oblikovati 8 oddelkov vrtca, tako kot v tekočem šolskem letu. Glede na starostno strukturo vpisanih otrok je potrebno oblikovati dve skupini prvega starostnega obdobja in šest skupin drugega starostnega obdobja, kot sledi iz Tabele 1:

**TABELA 1:**

|  |  |  |
| --- | --- | --- |
| **Vrtec** | **Oddelek** | **Normativ** |
| **RENČE** …..... | 1 skupina drugega starostnega obdobja …  (Heterogena skupina 4-6 letni)  1 skupina drugega starostnega obdobja…  (Heterogena skupina 4-6 letni)  1 skupina drugega starostnega obdobja…  (Homogena skupina 3-5 letni)  1 skupina drugega starostnega obdobja…  (Kombinirana skupina 2-4 letni)  1 skupina prvega starostnega obdobja …  (Heterogena skupina 1-3 letni)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | 14 - 19 otrok, vključenih 19 otrok,  14 - 19 otrok, vključenih 21 otrok  17 – 22 otrok, vključenih 19 otrok  12 -17 otrok, vključenih 15 otrok  7 – 10 otrok, vključenih 10 otrok  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **BUKOVICA** . | 1 skupina drugega starostnega obdobja …  (Heterogena skupina 4-6 letni)  1 skupina drugega starostnega obdobja  (Kombinirana skupina 2–4 letni)  1 skupina prvega starostnega obdobja ……  (Homogena skupina 1-2 letni) | 14 - 19 otrok, vključenih 19 otrok  10 - 17 otrok, vključenih 17 otrok  9 -12 otrok, vključenih 8 otrok |

V vrtec v Renčah je vpisanih 84 otrok, v vrtec v Bukovici 44 otrok, skupaj 128 otrok (lani 124 otrok).

**II. Sistemizacija delovnih mest**

OŠ Lucijana Bratkoviča Bratuša Renče predlaga Občini, da izda soglasje k sistematizaciji 23,862 (lani 23,862) skupno zaposlenih v Vrtcu, ki so vključeni v kalkulacijo cene za vrtec, in sicer:

* 17,20 zaposlenih, ki neposredno v oddelkih izvajajo program Vrtca (8 vzgojiteljev, 9 pomočnikov vzgojitelja z vključenim 0,20 dodatnega delavca v posebnem projektu),
* 6,662 ostalih delavcev, ki programov ne opravljajo neposredno z otroki (pedagoško vodenje in tehnično administrativni kader),

V vrtcu je zaposlena tudi ena delavka za določen čas kot spremljevalka gibalno oviranega otroka po odločbi Komisije in sklepu občine, ki ni upoštevana v kalkulaciji cene za vrtec.

*CILJI IN NAČELA:*

Vrtec mora skladno s predpisi pridobiti soglasje občine ustanoviteljice k sistemizaciji organizaciji dela v vrtcu in k uporabi povečanega normativa števila.

*FINANČNE IN DRUGE POSLEDICE:*

Finančne in druge posledice so podobne kot v tekočem šolskem letu, nekoliko se bodo sicer povečale finančne obveznosti zaradi povečanih stroškov plač, kar je v največji meri posledica sprostitve omejitve napredovanj, a se v primeru povečanja cen za programe vrtce pričakuje, da povišanja finančnih obveznosti občine ne bodo previsoka, saj se bi zaradi višjih cen povečala plačila staršev in drugi občin.

Pripravila:

Vladka Gal Janeš

Višja svetovalka I za družbene dejavnosti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predlog sklepa:

Na podlagi 33. člena Pravilnika o normativih in kadrovskih pogojih za opravljanje dejavnosti predšolske vzgoje (Uradni list RS, št. [27/14](http://www.uradni-list.si/1/objava.jsp?sop=2014-01-1116) in [47/17](http://www.uradni-list.si/1/objava.jsp?sop=2017-01-2275) – neuradno prečiščeno besedilo št. 1), 17. člena Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09-ZIUZGK, 36/10, 94/10 – ZIU, 62/10-ZUPJS, [94/10](http://www.uradni-list.si/1/objava.jsp?sop=2010-01-4935) – ZIU, 40/11 – ZUPJS-A, 40/12 – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO in 55/17) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na \_\_\_. redni seji, dne \_\_\_\_\_\_ sprejel

**S K L E P**

1.

Občina Renče-Vogrsko daje Osnovni šoli Lucijana Bratkoviča Bratuša Renče soglasje, da v šolskem letu 2020/2021 oblikuje 8 oddelkov vrtca, in sicer 5 oddelkov v Vrtcu Renče in 3 oddelke v Vrtcu Bukovica.

2.

Občina Renče-Vogrsko daje OŠ Lucijana Bratkoviča Bratuša Renče soglasje k sistemizaciji 17,20 strokovnih delavcev in 6,662 ostalih delavcev v Vrtcu pri OŠ Lucijana Bratkoviča Bratuša Renče v šolskem letu 2020/2021, ter spremljevalca gibalno oviranega otroka z odločbo. Dodatno zaposlen delavec izvaja svoje obveznosti predvsem kot delavec v posebnem projektu, pomoč v nadomeščanju odsotnih delavk, ki neposredno delajo z otroki, po potrebi pa tudi v administraciji in računovodstvu.

3.

Ta sklep prične veljati takoj.

Številka: Tarik Žigon l. r.

Bukovica, Župan